JayJayThrowThrow/commonwealth-wiki-mix huggingface dataset:
Gairo

Gairo ni makao makuu ya Wilaya ya Gairo katika Mkoa wa Morogoro, Tanzania, yenye Postikodi namba 67700.

Gairo uko kwenye barabara kuu ya Dodoma hadi Dar es Salaam na ni kituo cha kupitisha mizigo, pamoja na kituo cha kusafirisha mazao ya kilimo cha wilaya hiyo.

Katika sensa ya mwaka 2022 wakazi wa kata walihesabiwa 12,684 . Kwa mujibu wa sensa iliyofanyika mwaka 2012, kata ya Gairo ilikuwa na wakazi wapatao 33,209, wengi wao wakiwa Wakaguru.
Kufikia 2002, idadi ya wakazi wa mji ilikuwa 16,982,

Kikabila, watu wengi ni Wakaguru.
Maendeleo

Gairo ni mmojawapo kati ya miji ambayo inakua sana nchini na unajulikana kwa kuwa unazalisha mazao ya biashara na chakula kama vile viazi vitamu, mahindi, maharagwe na vilevile kwa ufugaji.

Kutokana na ukaribu wake na barabara kuu ya Dodoma, mji wa Gairo umekuwa kati ya walishaji wakubwa kwa wakazi wa jiji la Dar es Salaam.

Hapo zamani Gairo ilikuwa chini ya jimbo la uchaguzi la Kilosa, baadaye ulipata kuwa jimbo linalojitegemea.

Mnamo Machi 2012 umefanywa wilaya.
Marejeo

Jamii:kata za Mkoa wa Morogoro
Jamii:Wilaya ya Gairo
Jamii:Miji ya Tanzania
Iyogwe

Iyogwe ni kata ya Wilaya ya Gairo katika Mkoa wa Morogoro , Tanzania, yenye Postikodi namba 67708.

Katika sensa ya mwaka 2022 wakazi walihesabiwa 9,744 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 23,286 waishio humo.

Wakazi walio wengi ni wa kabila la Wakagulu na wachache ni Wanguu. Wakagulu walio wengi ni waumini wa dini ya kikristo na Wanguu walio wengi ni waumini wa dini ya kiislamu.

Jina la Iyogwe lilitokana na mabishano ya Wakagulu wawili kuhusu njia: mwingine akisema "iyogweye" akiwa na maana 'hiyohiyo njia' lakini mwenzake alikuwa hakubaliani naye, hapo ndipo jina la Iyogwe lilipopatikana mpaka leo.

Iyogwe ni kijiji ambacho kina sifa katika Wilaya ya Gairo kwa ujumla, hasa katika ulinzi na usalama wa jadi ujulikanao kama Uwu ama Umwano wa Ukaguru ukiwa chini ya mtu anayejulikana kwa jina la Jenga wa kijiji cha Idibo.
Marejeo

Jamii:kata za Mkoa wa Morogoro
Jamii:Wilaya ya Gairo
Kidete

Kidete ni kata mojawapo ya Wilaya ya Kilosa katika Mkoa wa Morogoro, Tanzania, yenye Postikodi namba 67427.

Katika sensa ya mwaka 2022 wakazi walihesabiwa 15,000 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 11,329 waishio humo.

Kidete iko kwenye njia ya Reli ya Kati ikiwa na kituo.

Jinsi ilivyo kawaida katika kata za wilaya hii, wananchi wanajishughulisha na kilimo na ufugaji.
Marejeo

Jamii:kata za Mkoa wa Morogoro
Jamii:Wilaya ya Kilosa
Magole

Magole ni kata ya Wilaya ya Kilosa katika Mkoa wa Morogoro, Tanzania, yenye Postikodi namba 67414.

Katika sensa ya mwaka 2022 wakazi walihesabiwa 11,752 . Wakati wa sensa iliyofanyika mwaka wa 2012, kata ilikuwa na wakazi wapatao 20,954 waishio humo.

Kijiji kimegawanyika katika yadi mbili, yaani Magole A na Magole B.

Magole A upande wa kushoto kuna vitongoji vya Manyata, Bwawani, Zizini, Kichangani.

Upande wa Magole B kuna vitongoji vya Mji Mkuu, Gendeni, Sinza na Chabwanga.

Shughuli kubwa za wakazi wengi ni kilimo cha biashara kama mahindi, mpunga, nyanya, mihogo, mtama na mazao mengine ya chakula

Mwaka 2014 kijiji kilikumbwa na mafuriko yaliyosababisha zaidi ya wakazi 500 kukosa nyumba.
Marejeo

Jamii:kata za Mkoa wa Morogoro
Jamii:Wilaya ya Kilosa
Mikumi

Mikumi ni kata ya Wilaya ya Kilosa katika Mkoa wa Morogoro, Tanzania.

Katika sensa ya mwaka 2022 wakazi walihesabiwa 31,220 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 19,977 waishio humo.

Kabila asili ambalo linaishi humo ni Wavidunda.

Mikumi iko kwenye barabara kuu ya TANZAM kando ya Hifadhi ya Mikumi.
Marejeo

Jamii:kata za Mkoa wa Morogoro
Jamii:Wilaya ya Kilosa
Rudewa

Rudewa ni kata ya Wilaya ya Kilosa katika Mkoa wa Morogoro, Tanzania, yenye Postikodi namba 67411.

Katika sensa ya mwaka 2022 wakazi walihesabiwa 26,169 . Wakati wa sensa iliyofanyika mwaka wa 2012, kata ilikuwa na wakazi wapatao 18,352 waishio humo.

Kilimo cha mpunga na mahindi ni kati ya vitu ambavyo wananchi wanavitegemea pamoja na kiwanda cha mkonge kilichopo Rudewa Kambini.

Ina shule za msingi kama Rudewa Batini, Rudewa Mbuyuni, Rudewa Peapea, Unone na Rudewa Gongoni. Pia ina shule ya sekondari ya Rudewa.

Kata hii ina mabonde na mito isiyokauka kama mto Wami.

Wafugaji pia wanapatikana kama Wamasai na Wasukuma, mbali ya makabila kama Waha, Wamakua, Wamatumbi na Wazigua.

Ina vijiji kama Peapea, Mbuyuni, Rudewa, Gongoni na Unone.
Marejeo

Jamii:kata za Mkoa wa Morogoro
Jamii:Wilaya ya Kilosa
Wabenedikto

thumb|Benedikto wa Norcia, [[Mwanzilishi wa shirika]]
Shirika la Mtakatifu Benedikto (kwa Kilatini Ordo Sancti Benedicti au, kifupi, O.S.B.), ni utawa wa wamonaki wanaofuata Kanuni ya Mtakatifu Benedikto iliyoandikwa mwaka 534 na kuenea kote Ulaya Magharibi kama namna ya kawaida ya umonaki.
Historia

Wabenedikto hawakubaki katika monasteri zao, wakishika maisha yao ya sala na kazi, bali walijitosa pia kueneza Injili kwa wasio Wakristo, hasa wamonaki wa kiume.

Maarufu sana ni mchango wao upande wa elimu, hasa katika kuokoa maandishi ya zamani na kuyanakili ili kurithisha utajiri wa ustaarabu wa Kigiriki na wa Kirumi pamoja na mapokeo ya Kikristo.

Wabenedikto walistawi katika Karne za Kati, inavyoonyesha sensa ya monasteri 14,000 zilizohesabiwa kabla ya Mtaguso wa Konstanz (1415), ambazo baadhi yake zilifikia kuwa na wamonaki zaidi ya 900.

Uanzishaji wa mashirika mapya, kama yale ya Wafransisko na Wadominiko, ulipunguza umuhimu wao, bila ya kuwamaliza.

Wabenedikto walilipatia Kanisa Katoliki Mapapa wafuatao:
* Papa Boniface IV (608-615)
* Papa Gregori II (715-731)
* Papa Paskali I (817-824)
* Papa Paskali II (1050-1118)
* Papa Gregori VII (1073-1085)
* Papa Viktor III (1086-1087)
* Papa Urban II (1088)
* Papa Celestino V (1294)
* Papa Klementi VI (1342-1352)
Muundo wa shirika

Wabenedikto, wakiongozwa na abati kwa wanaume au na abesi kwa wanawake, wanaishi katika monasteri ambazo zinajitegemea kiutawala na kuunda mashirikisho 20 ya kiume.
Takwimu

Mnamo tarehe 31 Januari 2005 monasteri za kiume zilikuwa 349 na wamonaki 7.876, ambao kati yao 4.350 ni makasisi pia.

Wamonaki Wabenedikto wa kike mwishoni mwa mwaka huo walikuwa 4.661 katika monasteri 242, mbali na wale wa marekebisho mbalimbali, na masista wa mashirika ya Kibenedikto.
Tazama pia

* Orodha ya Watakatifu Wabenedikto
Viungo vya nje

* Tovuti rasmi ya shirika
* Ufafanuzi wa kanuni
* Confoederatio Benedictina Ordinis Sancti Benedicti, Tovuti rasmi ya shirikisho

Jamii:Kanisa Katoliki

Jamii:Mashirika ya kitawa
Monasteri

aliyekimbilia Amid (Mesopotamia) wakati wa dhuluma za kaisari Juliano Mwasi (363).]]
, kusini kwa Trabzon, Uturuki, ilijengwa katika karne ya 4 (labda 386).]]
juu ya Mlima Sinai, mwanzo wa karne ya 6.]]
right|thumb|200px|Monasteri ya Bikira Maria huko El Paular, karibu na [[Madrid, Hispania.]]
Stolbnyi kwenye Ziwa Seliger karibu na Ostashkov, Russia, 1910 hivi.]]
Monasteri (kutoka Kiingereza "monastery") katika Ukristo ni jengo au majengo ya pamoja ambapo inaishi jumuia ya wamonaki, chini ya mamlaka ya abati. Kila moja inaweza kujitegemea, ingawa pengine yameundwa mashirikisho ili kusaidiana na kuratibu malezi na masuala mengine ya pamoja.

Monasteri ni tofauti na konventi, zilizoanzishwa na mashirika ya ombaomba, ambayo wanajumuia wake si wamonaki bali wanaitwa "ndugu".

Monasteri za Kikristo zilianza kujengwa baada ya kwisha kwa dhuluma za Dola la Roma dhidi ya Ukristo, ingawa hata kabla ya hapo kulikuwa na waamini wanaoishi namna fulani ya maisha ya kitawa.

Kwa karne nyingi monasteri zilikuwa kama mji mdogo unaojitegemea kiuchumi pia kutokana na mkazo uliowekwa katika kusali na kufanya kazi.

Kuna monasteri hata katika ya baadhi ya dini nyingine, hasa Ubuddha.
Tanbihi
Viungo vya nje

* Sumela Monastery
* Public Domain photographs and texts, and information regarding medieval monasteries.
* Monastery Italy
* Monasteries Search — UOC Synod Commission for Monasteries
* Google-map — UOC Synod Commission for Monasteries


Jamii:Wamonaki
Ekumeni

ya ekumeni ni boti lenye msalaba kati ya bahari.]]

Ekumeni ni tapo la Ukristo linalolenga kurudisha umoja kamili kati ya madhehebu yake mbalimbali.

Msingi wake ni imani inayowaunganisha katika Yesu Kristo na kwa njia yake katika Utatu mtakatifu, yaani Mungu pekee aliye Baba, Mwana na Roho Mtakatifu.

Neno linatokana na Kigiriki oikouméne, linalomaanisha kwa asili sehemu ya dunia iliyokaliwa na watu; hivyo likaja kuwa na maana ya jambo linalohusu waamini duniani kote.

Ekumeni ilianza kati ya Waprotestanti, hasa lilipofanyika Kongamano la Kimisionari la Kimataifa huko Edimburg, mwaka 1910, ambapo waliohudhuria walisisitiza uhusiano kati ya umoja wa Wakristo na kazi ya uinjilishaji wa mataifa yote.

Mwaka 1937 iliundwa Halmashauri ya Kiekumeni ya Makanisa, ikijumlisha hata Waorthodoksi. Kwa sasa inawakilisha robo tu ya Wakristo wote, kwa sababu Wakatoliki na Wapentekoste wengi hawajajiunga na muundo huo.

Hata hivyo Kanisa Katoliki liliingia kwa nguvu katika juhudi za ekumeni kuanzia Papa Yohane XXIII (1958-1963) na Mtaguso wa pili wa Vatikano (1962-1965).
Tanbihi

Jamii:Historia ya Ukristo
Kasanga (Morogoro vijijini)

Kwa matumizi tofauti ya jina hili angalia Kasanga

Kasanga ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67218.

Katika sensa ya mwaka 2022 wakazi walihesabiwa 7,364 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,558 walioishi humo.

Ni kata yenye vijiji vifuatavyo: Kasanga, Kitonga, Kisagira, Longwe na Ukwama.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Kibungo Juu

Kibungo (au Kibungo Juu) ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67228.

Katika sensa ya mwaka 2022 wakazi walihesabiwa 6,892 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,304 walioishi humo.

Kata ya Kibungo juu inaundwa na vijiji vitano navyo ni: Kibungo Juu, Lanzi, Nyingwa, Dimilo na Lukenge. Kuna shule za msingi tano, moja kwa kila kijiji.

Wananchi wa kata ya Kibungo ni wakulima wa mazao ya biashara kama vile karafuu, hiriki, tangawizi, bizari, ndizi, lakini wanalima pia mazao ya chakula kama vile mpunga, mahindi, mihogo, magimbi na mengineyo.

Tamaduni za wananchi wa Kibungo Juu hazina tofauti na zile za Waluguru wengine; kwa uchache ni wakarimu na wanaheshimu akina mama; ndiyo maana ukoo unakwenda kwa kufuata mama.

Kiimani wananchi wa kata hiyo wamegawanyika katika dini kubwa mbili: Waislamu na Wakristo.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Kinole

katika milima ya Uluguru karibu na Kinole.]]
Kinole ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67202.

Katika sensa ya mwaka 2022 wakazi walihesabiwa 13,356 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 11,944 walioishi humo.

Kwa jumla watu wa Kinole ni wakarimu sana. Wengi wao walikuwa wakitokea Amini: ndio walioanzisha jina la Kinole ambalo limetokana na jiwe la kunolea panga, visu na mundu.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Kiroka

Kiroka ni kata ya Wilaya ya Morogoro Vijijini katika Mkoa wa Morogoro, Tanzania yenye Postikodi namba 67204.


Katika sensa ya mwaka 2022 wakazi walihesabiwa 14,307 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 21,853 walioishi humo.

Kati yao walio wengi ni Waluguru wanaofuata dini ya Uislamu, lakini walau asilimia 10 ni Wakristo, hasa wa Kanisa Katoliki (parokia ya Mtakatifu Kizito ya Jimbo Katoliki la Morogoro).

Kazi kubwa ya wananchi ni kilimo, hasa cha matunda mbalimbali.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Mikese

Mikese ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi nambs 67206.

Katika sensa ya mwaka 2022 wakazi walihesabiwa 23,637 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 15,569 walioishi humo.

Kata ya Mikese ina shule za sekondari takriban tano ambazo ni za serikali, pia kuna hospitali nne za serikali.

Ndani ya kata hiyo kuna pia shule ya mtu binafsi inayojulikana kwa jina la Herberth Wallbrecher yenye maendeleo mazuri sana kitaaluma. Shule hii ipo chini ya Kanisa Katoliki ambapo mwanafunzi analelewa kulingana na maadili ya kidini. Anaruhusiwa kukaa bweni kuanzia darasa la tatu mpaka la saba pia kuwa mwanafunzi wa kutwa.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Mngazi

Mngazi ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67226.

Katika sensa ya mwaka 2022 wakazi walihesabiwa 13,708 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,528 walioishi humo.

Mngazi ni mojawapo kati ya kata zinazounda tarafa ya Bwakira.

Jina la kata linatokana na jina la mto unaopita kijiji kimojawapo kati ya vijiji vinne vinavyounda kata ya Mngazi ambavyo ni: kijiji cha Mngazi, kijiji cha Vigolegole, kijiji cha Milengwelengwe na kijiji cha Sesenga. Jina la mto huo ni Mngazi, nalo limetoa jina la kijiji cha Mngazi.

Mipaka ya kata ya Mngazi ni: kata ya Bwakira Chini kwa upande wa mashariki, kata ya Kisaki kwa upande wa magharibi, kata ya Singisa kwa upande wa kaskazini na hifadhi ya Selous (Selous Game Reserve) kwa upande wa kusini.

Wakazi wengi wa kata ya Mngazi ni Waluguru, Wapogoro, Wakutu, Wambunga na Wandamba.

Upande wa dini, wakazi wa kata ya Mngazi wamegawanyika katika makundi makubwa mawili: Wakristo na Waislamu. Wakristo wengi ni Wakatoliki na wachache Wapentekoste wa kanisa la TAG ambao wengi wao ni wahamiaji.

Shughuli za kiuchumi zinazofanywa katika kata ya Mngazi ni kilimo, ufugaji na biashara ndogondogo zinazotokana na mazao ya kilimo.

Kwa miaka ya hivi karibuni, jamii za wafugaji kama vile Wasukuma, Wadatoga na Wairaqw wamenunua maeneo mengi makubwa kwa ajili ya makazi na shughuli zao za ufugaji. Kwa kiasi kikubwa wageni hao wamekuwa wakisababisha migogoro mingi kati yao na wenyeji wa kata ya Mngazi ambao shughuli yao mama ni kilimo.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Mvuha

Mvuha ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67220.

Katika sensa ya mwaka 2022 wakazi walihesabiwa 21,478 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 14,250 walioishi humo.

Wananchi wengi wa kata hiyo ni Waluguru wanaofuata dini ya Uislamu.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Tununguo

Tununguo ni kata ya Wilaya ya Morogoro Vijijini katika Mkoa wa Morogoro, Tanzania yenye Postikodi namba 67212.

Katika sensa ya mwaka 2022 wakazi walihesabiwa 11,924 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 7,462 walioishi humo.

Upande wa dini, wengi wao ni Wakristo wa Kanisa Katoliki.
Marejeo

Jamii:kata za Mkoa wa Morogoro
Jamii:Wilaya ya Morogoro Vijijini
Mang'ula

Mang'ula ni kata ya Wilaya ya Ifakara Mjini katika Mkoa wa Morogoro, Tanzania yenye Postikodi namba 67505.

Katika sensa ya mwaka 2022 wakazi walihesabiwa 6,144 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 36,176 walioishi humo.

Wakazi wa kata hii hujishughulisha na kilimo cha mpunga pamoja na miwa.

Utalii unaofanyika katika hifadhi ya misitu ya Udzungwa, ambayo ni kivutio kikubwa kwa watalii kutoka nje ya nchi, kama vile Mbega Mwekundu ambao hawapatikani sehemu nyingine duniani.
Marejeo

Jamii:Wilaya ya Ifakara Mjini
Jamii:Kata za Mkoa wa Morogoro
Mlimba

Mlimba ni kata ya Wilaya ya Mlimba katika Mkoa wa Morogoro, Tanzania.

Katika sensa ya mwaka 2022 wakazi walihesabiwa 23,984 . Wakati wa sensa iliyofanyika mwaka wa 2012, kata ilikuwa na wakazi wapatao 38,108 walioishi humo.

Mlimba ni jina la mtu ambaye alikuwa anakaa karibu na chanzo cha mto ambao TAZARA walifanya water intake mbele ya ilipokuwa ofisi ya usafirishaji ya TZR wakati wa ujenzi wa reli. Mzee huyo ndiye aliyesababisha mji kuitwa Mlimba na ule mto kuitwa Mlimba. Alikuwa mzee maarufu na aliwasaidia mafundi waliokuwa wakijenga reli kupata nyama ya porini na samaki ambao walipafanya Mlimba kupendwa sana na wajenzi wale.

Ili kufikia Mlimba kuna aina mbili za usafiri ambazo ni usafiri wa barabara na wa garimoshi ambayo hujulikana kama usafiri wa TAZARA.

Barabara inatokea Dar es Salaam kupitia Morogoro mjini, Mikumi, Ifakara na hatimaye Mlimba. Hiki kipande cha kutoka Ifakara kwenda Mlimba ni barabara ya vumbi.

Tazara ni usafiri wa garimoshi ambao huanzia safari zake Dar es Salaam, Tanzania, na kuishia Kapiri Mposhi, Zambia. Huu ndio usafiri unaotumiwa na asilimia kubwa ya wananchi wanaoishi Mlimba na ni usafiri unaotumika vipindi vyote vya mwaka ikiwemo masika na kiangazi.

Mlimba shughuli kubwa inayotumika kuendesha maisha ya kila siku ni kilimo. Wakazi wa Mlimba wanalima mazao kama mpunga, ufuta, mahindi, viazi, mihogo na kufuga nyuki. Lakini zao lao kuu la chakula na biashara ni zao la mpunga, wakazi wa Mlimba karibia asilimia mia wanalima mpunga na hii ni kutokana na jiografia ya eneo la Mlimba kuwa la bonde kubwa.

Fursa nyingine zinazopatikanika Mlimba ni biashara ya mchele, kilimo cha miti aina ya mitiki na shughuli za uvuvi.
Marejeo

Jamii:Wilaya ya Mlimba
Jamii:Kata za Mkoa wa Morogoro
Sanje

Sanje ni kata inayopatikana katika tarafa ya Kidatu, wilaya ya Ifakara Mjini, Mkoa wa Morogoro, Tanzania yenye Postikodi namba 67507.

Kata ya Sanje ipo kando ya safu za Milima ya Udzungwa na ina vivutio vya utalii ambavyo baadhi yake vinavyopatikana katika milima hiyo kama vile maporomoko ya maji ya Sanje (Sanje Waterfalls) na wanyama jamii ya nyani wanaofahamika kama mbega.

Kata hiyo inajumlisha vijiji vitatu ambavyo ni Sanje, Msolwa Ujamaa na Miwangani. Jina la kata limetokana na uwepo wa kijiji cha Sanje chenye vitongoji kama Shuleni, Barabarani, Mpirani na Udzungwa.

Kadiri ya sensa ya mwaka 2022 kata ina jumla ya wakazi 12,777 . Kwa mujibu wa sensa iliyofanyika mwaka 2012, kata ilikuwa na wakazi wapatao 11,041 walioishi humo.

Wakazi wa kata hiyo hujishughulisha zaidi na kilimo cha mazao ya biashara kama miwa kwa wingi ambayo waiuza katika kiwanda cha miwa cha Kilombero Sugar Company Limited, na mpunga. Pia hulima mazao mengine kama mahindi na viazi vitamu.
Marejeo

Jamii:Wilaya ya Ifakara Mjini
Jamii:Kata za Mkoa wa Morogoro
Chilombola

Chilombola ni kata ya Wilaya ya Ulanga katika Mkoa wa Morogoro, Tanzania yenye Postikodi namba 67611.

Katika sensa ya mwaka 2022 wakazi walihesabiwa 6,074 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 5,870 walioishi humo.

Chilombola imepakana na kata za Euga, Mwaya na Ruaha.

Watu wengi wa kata ya Chilombola wanategemea zaidi kilimo cha mazao kama mpunga, mahindi, maharagwe, ufuta, kunde, mihogo.

Pia ufugaji na uvuvi unafanyika, ingawa kwa kiasi kidogo sana.

Elimu inapatikana kuanzia elimu ya awali mpaka kidato cha nne.
Marejeo

Jamii:Kata za Mkoa wa Morogoro
Jamii:Wilaya ya Ulanga
Kihesa

Kihesa ni kata ya Manisipaa ya Iringa, Mkoa wa Iringa, Tanzania, yenye Postikodi namba 51109.

Katika sensa iliyofanyika mwaka 2022 wakazi walihesabika kuwa 22,276 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 18,196 waishio humo.

Wengi wao ni Wahehe.

Ndipo linapopatikana kanisa kuu la Jimbo Katoliki la Iringa.
Marejeo

Jamii:kata za Mkoa wa Iringa
Jamii:Wilaya ya Iringa Mjini
Mwangata

Mwangata ni kata ya Manisipaa ya Iringa, Mkoa wa Iringa, Tanzania yenye Postikodi namba 51112.

Katika sensa iliyofanyika mwaka 2022 wakazi walihesabika kuwa 24,673 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 13,486 waishio humo.

Jina Mwangata linasemekana lilitokana na uwepo wa mzee mmoja mtaalamu wa jadi katika eneo hilo. Mzee huyo alikuwa akitoa tiba yake kwa mfumo wa pekee kwani alikuwa akichukua vijiti vidogovidogo pamoja na magome halafu alifunga kama 'ngata' ya kubebea kuni/maji ambayo kwa lugha asilia ya Kihehe inaitwa ng'ata. Hivyo basi wanakijiji walikuwa wakisema kuwa wanakwenda kwa mtaalamu "mwangata" na jina hilo likapata umaarufu mkubwa na mpaka sasa bado linatumika.
Marejeo

Jamii:kata za Mkoa wa Iringa
Jamii:Wilaya ya Iringa Mjini
Mkwawa (Iringa mjini)

Mkwawa ni kata ya Manisipaa ya Iringa, Mkoa wa Iringa, Tanzania, yenye Postikodi namba 51111.

Katika sensa iliyofanyika mwaka 2022 wakazi walihesabika kuwa 15,320 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,673 waishio humo.

Jina la kata linatunza kumbukumbu ya chifu Mkwawa aliyekuwa kiongozi wa Wahehe katika upinzani dhidi ya ukoloni wa Wajerumani.
Marejeo

Jamii:kata za Mkoa wa Iringa
Jamii:Wilaya ya Iringa Mjini
Mahenge Mjini

Mahenge Mjini ni mji mdogo na makao makuu ya Wilaya ya Ulanga katika Mkoa wa Morogoro, Tanzania, yenye Postikodi namba 67601.

Katika sensa ya mwaka 2022 wakazi walihesabiwa 8,625 .Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,288. Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,523 walioishi humo.
Historia

Mji wa Mahenge ulianzishwa wakati wa ukoloni wa Kijerumani ukawa kituo cha kikosi cha 12 cha jeshi la Schutztruppe na makao makuu ya mkoa wa Mahenge wa Afrika ya Mashariki ya Kijerumani, baadaye pia wa Tanganyika katika miaka ya kwanza ya utawala wa Uingereza.
Marejeo

jamii:Kata za Mkoa wa Morogoro
Jamii:Wilaya ya Ulanga
Jamii:miji ya Tanzania
Malinyi

Malinyi ni kata ya Wilaya ya Malinyi katika Mkoa wa Morogoro, Tanzania yenye Postikodi namba 67619.


Katika sensa ya mwaka 2022 wakazi walihesabiwa 38,714 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 31,249 walioishi humo.

Wakazi wa kata hii wanajishughulisha na kilimo cha mpunga. Mwaka 2012 shirika la umeme wa mwanga wa jua lilianza kusambaza umeme huo mji mzima.

Kuna shule za sekondari tano; shule hizo ni shule ya sekondari Malinyi, shule ya sekondari Kipingo, Shule ya sekondari Tira, shule ya sekondari Tumaini na shule ya sekondari Mtakatifu Pius.

Kwa mujibu wa takwimu zilizofanyika, kuna shule za msingi tano, nazo ni: shule ya msingi Nawigo, shule ya msingi Malinyi, shule ya msingi Makugira, shule ya msingi Makaerere na shule ya msingi Kipingo.
Marejeo

Jamii:Kata za Mkoa wa Morogoro
Jamii:Wilaya ya Malinyi
Mbuga

Kwa matumizi mengine za jina hili angalia Mbugani (maana)


Mbuga ni jina la eneo ambapo kuna mazingira ya uoto wa manyasi au eneo lililopo karibu na mbuga kwa maana ya hifadhi ya wanyama au mazingira asilia kama mbuga wa wanyama.

Kwa hiyo "Mbuga" inapatika kama jina la kata kwa mfano:

*kata ya Mbuga (Ulanga) katika mkoa wa Morogoro (Tanzania)
*kata ya Mbuga (Mpwapwa) katika mkoa wa Dodoma (Tanzania)
Wingu

thumbnail|right|200px|Mawingu angani
Wingu ni matone madogo ya maji yanayoelea pamoja katika angahewa juu ya ardhi. Mawingu ni mahali ambako mvua na theluji hutoka.
Kutokea kwa mawingu

Asili yake ni mvuke wa maji unaotokea wakati jua linabadilisha maji kuwa gesi ya H²O; mvuke unapanda juu kwa sababu ni nyepesi kuliko hewa. Baada ya kupanda kiasi cha kutosha hufikia umbali penye baridi na mvuke unatonesha kuwa matone madogo ya maji. Kama wingu ni juu sana baridi inasababisha mvuke kuwa fuwele za barafu au theluji.

Mvuke unahitaji viini kwa kutonesha. Viini hivi ni aina zote za vumbi iliyoko hewani. Mvuke uliopo hewani unaanza kutonesha kwenye vipande hivi vidogo sawa na mvuke katika chumba cha jikoni au bafuni unaotonesha kwenye kioo cha dirisha au ukutani.
Kuelea kwa mawingu na kunyesha kwa mvua

Matone ndani ya wingu yanaweza kuelea angani kwa muda mrefu kama ni madogo. Mara nyingi matone madogo huwa na kipenyo cha milimita 0.001 hadi 0.015 hivyo ni nyepesi na mwendo wa kuanguka ni polepole. Hali halisi hayaanguki kwa sababu mawingu hutokea sehemu penye upepo wa kupanda juu na mwendo wa upepo huzidi au kulingana na mwendo wa kuanguka kutokana na graviti.

Lakini matone yana mwelekeo wa kuungana na kuwa makubwa zaidi. Yanaweza kufikia kipenyo cha milimita 1-3 na kuwa mazito zaidi. Sasa uvutano wa graviti unapita mwendo wa upepo na matone yanaanza kuanguka chini kama usimbishaji.


Jamii:Metorolojia